บาทเปิดตลาด 31.57 อ่อนค่าตามภูมิภาค
เงินบาทเปิดตลาด 31.57 บาทต่อดอลลาร์ อ่อนค่าตามภูมิภาค หลังมีแรงซื้อดอลล์จากตัวเลขเศรษฐกิจสหรัฐฯออกมาดี
1 มี.ค. 2562

เงินบาทเปิดตลาด 31.57 บาทต่อดอลลาร์ อ่อนค่าตามภูมิภาค หลังมีแรงซื้อดอลล์จากตัวเลขเศรษฐกิจสหรัฐฯออกมาดี
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.57 บาท/ดอลลาร์ อ่อนค่าต่อเนื่องจากปิดตลาดเย็นวานนี้ที่ระดับ 31.54 บาท/ดอลลาร์ หลังมีแรงซื้อดอลลาร์กลับมา เนื่องจากตัวเลขจีดีพีไตรมาส 4 ของสหรัฐฯ ที่ประกาศออกมาดี ประกอบกับอัตราผลตอบแทนพันธบัตรสหรัฐปรับตัวสูงขึ้น
"บาทอ่อนค่าต่อเนื่องตามภูมิภาค หลังมีแรงซื้อดอลลาร์ เนื่องจากตัวเลขเศรษฐกิจของสหรัฐที่ประกาศออกมาดี บอนด์ยิลด์สหรัฐก็ปรับตัวสูงขึ้น" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทวันนี้ไว้ที่ 31.50 - 31.65 บาท/ดอลลาร์ ปัจจัยในประเทศวันนี้กระทรวงพาณิชย์จะประกาศตัวเลขเงินเฟ้อเดือน ก.พ.62
"บาทน่าจะแกว่างตัวในกรอบ เนื่องจากปรับตัวอ่อนค่าต่อเนื่องตลอดทั้งสัปดาห์" นักบริหารเงิน กล่าว